ABSTRAK
Ieu panalungtikan judulna “Studi Komparatif Pemenuhan Kebutuhan Dasar Keluarga Buruh Tani di Desa Maja Selatan dengan di Desa Maja Utara, Kecamatan Maja. Kabupaten Majalengka”. 
Anu disebut buruh tani téh sapopoéna gawé di sawah atawa kebon boga batur. Lilana digawéna téh aya anu satengah poé, aya deuih anu sapoé mokét. Mun taya nu nitah gawé, nya maranéhna téh ngaligeuh. Hal éta tangtu jadi masalah, sabab ari pangabutuh sipata teu kawatesanan, ari sumber alam kawatesanan. Nya ku sabab pangabutuhna teu kacumponan téa anu sok nimbulkeun masalah téh.
Tujuan ieu panalungtikan téh pikeun ngadéskripsikeun jeung nganalisis hal-hal anu patali jeung
1.	Tarékah nyumponan pangabutuh dasar kulawarga buruh tani di Désa Maja Selatan, Kacamatan Maja, Kabupatén Majaléngka.
2.	Tarékah nyumponan pangabutuh dasar kulawarga buruh tani di Désa Maja Utara, Kacamatan Maja, Kabupatén Majaléngka.
3.	Perbédaan dina nyumponan pangabutuh  dasar keluarga buruh tani di Désa Maja Selatan jeung di Désa Maja Utara, Kacamatan Maja, Kabupaten Majalengka.
 Ieu panalungtikan ngagunakeun métodeu déskriptif analisis anu sipatna komparatif, nyaéta métodeu panalungtikan pikeun ngadadarkeun jeung ngajéntrékeun kondisi di dua tempat anu ditalungtik, terus engkéna dibandingkeun.
Populasi ti dua wewengkon anu ditalungtik nyaéta buruh tani. Kelompok I sampelna 33 urang, jeung kelompok II gé sarua 33 urang. Pikeun nangtukeun sampelna ngagunakeun téknik random sampling. Ari sakala pikeun ngujina ngagunakeun skala ordinal.
Pikeun nguji hipotésis digunakeun uji statistik non parametik, ku cara ngagunakeun uji U-Mann Whitney. Hipotesis anu diajukeun nyaéta “aya perbédaan antara tarékah nyumponan pangabutuh kulawarga buruh tani di Désa Maja Selatan jeung di Désa Maja Utara, Kacamatan Maja, Kabupatén Majaléngka”.
Hasil panalungtikan ngébréhkeun ayana perbédaan dina tyarékah nyumponan pangabutuh kulawarga buru tani di Désa Maja Utara, Kacamatan Maja, Kabupatén Majaléngka. Ku kituna bisa ditétélakeun, sok sanajan pagawéanana sarua, tapi tacan tangtu lebah panghasilan pikeun nyumponan pangabutuhna mah sarua. Ku kituna disarankeun pikeun para buruh tani sangkan aktif dina program gawé désa. Kitu deui pamaréntah désa kudu bisa miara ayana buruh tani, anu engkéna dihancengankeun pikeun bantuan sosial, sabab ceuk kanyataanana kulawarga buruh tani téh tacan hirup raharja. 

Kecap konci : pangabutuh dasar, kulawarga, buruh tani, kebon, sawah